LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus Bendruosiuose ugdymo planuose lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos, kurias mokytojas gali papildyti ar pakeisti savo nuožiūra;
· stulpelyje Val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat numato pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Ciklais pateiktame plane integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Skaitmeninėje Lietuvių kalbos ir literatūros bendrojoje programoje pateikta lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats sprendžia, kokia apimtimi jos pateikiamos ilgalaikiame plane. Skaitomi Programoje nurodyti privalomi, rekomenduojami ir laisvai pasirenkami lietuvių, pasaulio ir Lietuvos kitakalbės literatūros kūriniai. Rekomenduojami kūriniai gali būti keičiami kitais to paties autoriaus ar to paties laikotarpio kūriniais, o laisvai renkantis kūrinius atsižvelgiama į chronologinį, žanrinį ir estetinį kriterijus. Pasaulio literatūros kūriniai gali būti nagrinėjami kaip atskiros kūrybinės visumos arba siejami su lietuvių ar Lietuvos kitakalbės literatūros kūriniais pasirinktu aspektu. Pateiktame ilgalaikio plano pavyzdyje pateikiamas visas III gimnazijos klasės bendrojo kurso skaitinių sąrašas, kad mokytojas galėtų patogiai atsirinkti ir pasilikti tuos pasirenkamus autorius ir kūrinius, kuriuos planuoja skaityti ir nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Viduriniame ugdyme mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS BENDROJO KURSO ILGALAIKIO PLANO 11 (III GIMNAZIJOS) KLASEI PAVYZDYS

Bendra informacija:
Mokslo metai 2026–2027 m. m.
Klasė: 11 (III gimnazijos) klasė
Kursas: Bendrasis kursas
Pamokų skaičius per savaitę: 4 pamokos 
Pamokų skaičius per mokslo metus: iš viso 144 pamokos (36 savaitės)
Ciklais pateiktame plano pavyzdyje integruojamos visos pasiekimų sritys: kalbėjimas, klausymas ir sąveika; skaitymas, teksto supratimas ir literatūros bei kultūros pažinimas; rašymas ir teksto kūrimas; kalbos pažinimas. Kalbinio ugdymo turinys siejamas su nagrinėjamais grožiniais ir negrožiniais tekstais bei mokinių kuriamais sakytiniais ir rašytiniais tekstais. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Išorinis apibendrinamasis vertinimas: Pirmaisiais vidurinio ugdymo programos metais rengiama lietuvių kalbos ir literatūros valstybinio brandos egzamino (VBE) pirmoji dalis. Centralizuotai vykdomos VBE pirmos dalies (bendrojo kurso) užduoties struktūra: Kalbėjimas, klausymas ir sąveika (80 proc.), Skaitymas, teksto supratimas ir literatūros bei kultūros pažinimas (20 proc.).
Galima tarpdalykinė integracija: Lietuvių kalba ir literatūra integruojama su etika, istorija, geografija, daile, muzika, teatru, technologijomis, informatika, fizika, matematika, pilietiškumo pagrindais, užsienio kalbomis.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos (SESG) ir skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Baumilienė, Onutė, Avčininkas, Alius, Dombrovskienė, Janina (2024). Literatūra. Vadovėlis III gimnazijos klasei, 1 dalis. Serija „Horizontai“. Šviesa.
Baumilienė, Onutė, Avčininkas, Alius, Dombrovskienė, Janina, Smaleckienė, Aušra (2024). Literatūra. Vadovėlis III gimnazijos klasei, 2 dalis. Serija „Horizontai“. Šviesa.
Kanišauskaitė, Irena, Šervenikaitė, Nijolė, Žukas, Saulius (2023). Literatūra. Vadovėlis III gimnazijos klasei, I dalis. Baltos lankos Klett.
Kanišauskaitė, Irena, Mikalajūnas, Marius, Satkauskytė, Dalia, Šervenikaitė, Nijolė, Žukas, Saulius (2024). Literatūra. Vadovėlis III gimnazijos klasei, II dalis. Baltos lankos Klett.
Notrimaitė-Muzikevičienė, Gitana, Pribušauskaitė, Joana, Rėklaitytė, Akvilė, Smetona, Marius, Žukas, Saulius (2023). Lietuvių kalba. Vadovėlis III gimnazijos klasei „Kalbinis ugdymas“. Baltos lankos Klett.
Mokymosi priemonės: 
Interaktyvi šaltinių duomenų bazė: Šaltiniai.info. Lietuvių literatūros ir tautosakos institutas ir Vilniaus universitetas.
Lietuvių kalbos ir literatūros chrestomatija 11–12 klasei (2012). Lietuvių literatūros ir tautosakos institutas.
SMP Lietuvių kalba ir literatūra 9–10 (I–II gimnazijos) ir III–IV gimnazijos klasėms (2024). Nacionalinė švietimo agentūra.
SMP Lietuvių kalba ir literatūra 11–12 kl. (2014). Nacionalinė švietimo agentūra.
SMP OPIQ: Lietuvių kalba. Gimnazijos III kl. (2023). Baltos lankos Klett. 
SMP OPIQ: Literatūra. Gimnazijos III kl., I–II dalys (2023). Baltos lankos Klett. 

	I CIKLAS. 11 (III GIMNAZIJOS) B KURSO TIKSLAI, UŽDAVINIAI, VERTINIMAS.
10 (II GIMNAZIJOS) KLASĖS KURSO KARTOJIMAS

	1.
	· 11 (III gimnazijos) B kurso tikslai, uždaviniai, vertinimas. 
· Supažindinimas su III klasės kurso tikslais ir uždaviniais, vertinimu pamokose, išoriniu vertinimu.
· 10 (II gimnazijos) klasės literatūros kurso kartojimas.
· Kultūros epochos ir jas reprezentuojantys kūriniai. 
· Dalijimasis skaitymo patirtimi. 
· Kompleksinės rašybos, skyrybos, stilistikos, skaitymo, teksto supratimo ir teksto kūrimo užduotys reflektuojant 10 (II gimnazijos) klasėje nagrinėtus kūrinius. 
	7
	Komunikavimo, Pažinimo, 
Kultūrinė,
SESG
	A2.1.3, B2.9.3, B3.1.3, C2.2.3, C3.2.3, 
D2.1.3,
D3.3.3, D4.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūros raida, istorinė savimonė.
Darnus vystymasis: mokymasis visą gyvenimą 
	· Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, 11 (III gimnazijos) klasės privalomų ir rekomenduojamų kūrinių sąrašas.
· Lietuvių kalbos ir literatūros vidurinio ugdymo bendrosios programos įgyvendinimo rekomendacijos
· Metodinis leidinys kalbų (gimtųjų ir užsienio) mokytojų dalykinėms kompetencijoms tobulinti 
· Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.
· VBE: Išorinis vertinimas; Kalbų valstybinių brandos egzaminų užduočių aprašas; LKL VBE (kalbėjimas) kandidatų darbų vertintojų mokymų medžiaga 
· Atliekamos diagnostinės užduotys, taikomas formuojamasis vertinimas.

	[bookmark: _Hlk135396113]2.
	· Publicistinis tekstas.
· Publicistinio teksto turinio ir raiškos analizė: autoriaus tikslas ir adresatas, tema, problema, pagrindinė mintis, autoriaus požiūris, argumentavimo būdai ir turiniui reikšminga raiška.
· Tekste keliamos problemos aktualumo vertinimas, savo požiūrio formulavimas ir pagrindimas, remiantis socialine ar kultūrine patirtimi.
· Kalbėjimo struktūra ir nuoseklumas: įžanga, dėstymas, apibendrinimas, logiškas minčių siejimas.
· Diskusija nagrinėjamo teksto tema ir (ar) problema: argumentuotas nuomonės reiškimas, polemizavimas, atsakymų siejimas su pristatyme išsakytomis mintimis.
· Kultūringas savo požiūrio išsakymas ir argumentavimas, dalyvavimas diskusijoje.
	10
	Komunikavimo, Pažinimo, Kultūrinė

	A2.1.3, A2.5.3, B2.4.3, B2.6.3, B3.2.3, B4.1.3, D4.1.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūros raida, pilietinės visuomenės savikūra
	· VBE pirmosios dalies užduotys, pasirinkti publicistiniai tekstai.
· SMP „Lietuvių kalba ir literatūra III–IV gimnazijos klasėms“: Skaitymo strategijos; Negrožinės literatūros ir įvairių medijų kūrinių skaitymas, supratimas ir analizė; Teksto stilius ir logika; Sakytinių tekstų klausymas, nagrinėjimas ir vertinimas
· SMP „Lietuvių kalba ir literatūra 11–12 kl.“: Kalba ir žmogus; Retorika ir argumentacija
· Metodinė medžiaga: M. Grigaitis, Atidaus skaitymo strategijos*; Atidus teksto skaitymas ir tekstų analizės galimybės
· Užduotys: VBE bendrojo kurso pirmos dalies užduočių pavyzdžiai
· Vaizdo pamokos ir paskaitos: Negrožinio teksto analizė ir pasiruošimas egzamino kalbėjimo daliai*; Viešojo kalbėjimo įgūdžių ugdymas*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	II CIKLAS. APŠVIETA EUROPOS IR LIETUVIŲ LITERATŪROJE

	3.
	· Įvadas į Apšvietos epochą. 
· Apšvietos epochos idėjos Vakarų Europoje, LDK ir Mažojoje Lietuvoje.
· Apšvietos epochos istorinis ir kultūrinis kontekstas, svarbiausios idėjos ir jų raiška literatūroje.
· K. Donelaitis, „Metai“ (ištraukos).
· K. Donelaičio gyvenimas ir kūryba. 
· K. Donelaičio „Metų“ analizė ir interpretacija: temos, problemos, vertybės, veikėjai, vaizduojama bendruomenė, socialinės ir istorinės realijos, kalbinė raiška.
· K. Donelaičio gyvenimo ir kūrybos interpretacijos šiuolaikinėje kultūroje. 
· Kūrybinės „Metų“ interpretacijos.
· Pranešimų rengimas ir pristatymas.
· Viešosios kalbos klausymas, tezių rašymas, kalbos struktūros analizė.
· Mokymasis klausti, teikti konstruktyvų atsaką, argumentuotai reikšti nuomonę ir dalyvauti diskusijoje.
· Mokymasis rašyti probleminio klausimo svarstymą, remiantis grožiniu tekstu ir kultūrine patirtimi.
· Grožinio teksto analizės ir interpretacijos samprata. 
· Teksto interpretacijos kūrimas.
· Kompleksinės skaitymo, teksto supratimo, rašybos, skyrybos ir teksto kūrimo užduotys.
· Galimi nagrinėjimo aspektai: 
· Darnios bendruomenės samprata K. Donelaičio „Metuose“. 
· Kaip sumažinti materialinį skurdą? 
· Kodėl svarbu būti saikingam? 
· Moralės svarba būrams K. Donelaičio „Metuose“. 
· Ko žmogus gali pasimokyti iš gamtos? 
· Tautos išlikimo idėja K. Donelaičio „Metuose“.

	Komunikavimo, Pažinimo, Kultūrinė, Kūrybiškumo,
Pilietiškumo
	A1.1.3, A2.1.3, A2.4.3, B2.3.3, B2.4.3, B2.6.3, B2.7.3, B2.9.3, C1.4.3, C2.1.3, C2.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, etninė kultūra, kultūros paveldas, kultūros raida, istorinė savimonė.
Darnus vystymasis: mokymasis visą gyvenimą
	· SMP „Lietuvių kalba ir literatūra III–IV gimnazijos klasėms“: 
· Konteksto pažinimas; Epochų chronologija; Rašymo tikslai, adresatai ir komunikavimo situacijos; Rašymo veiklos pobūdis; Teksto stilius ir logika; Sakytinių tekstų kūrimas
· SMP „Lietuvių kalba ir literatūra 11–12 kl.“: Apšvietos literatūra ir kultūra; Kristijonas Donelaitis; Kalba ir žmogus; Retorika ir argumentacija
· Skaitmeninė biblioteka: K. Donelaitis, Metai*, audioknyga: K. Donelaitis, Metai*
· Epochų, kūrinių ir kūrėjų pristatymai: Apšvietos epocha*; Kristijonas Donelaitis ir „Metai“*; Kristijonas Donelaitis*
· Metodinė medžiaga: „Metai“ – filosofinė poema apie trapią žmogaus būtį*; R. Valiuvienė, K. Donelaitis (konspektas abiturientams)*
· Informacinė medžiaga: R. Tamošaitis, Donelaitis kaip duona*; Rašinys: nežinomo teksto analizė ir interpretacija, probleminio klausimo svarstymas*
· Kūrinių ekranizacijos ir interpretacijos: Rolandas Kazlas skaito Kristijoną Donelaitį*; Mažosios Lietuvos tautinis kostiumas ir vestuvinė daina (ištrauka iš filmo „Donaleitis. XVIII a. Mažosios Lietuvos tautinis kostiumas“)*
· Vaizdo pamokos ir paskaitos: D. Kuolys, Kristijono Donelaičio „Metų“ hegzametras savyje slepia lietuvybės kodą*; Probleminio klausimo svarstymas (samprotavimo rašinys)*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	III CIKLAS. ROMANTIZMAS EUROPOS IR LIETUVIŲ LITERATŪROJE

	4.
	· Romantizmo idėjos Europoje ir Lietuvoje. Romantizmo istorinis ir kultūrinis kontekstas, svarbiausios idėjos ir jų raiška literatūroje.
· A. Baranauskas, „Anykščių šilelis“. 
· A. Baranausko gyvenimas ir kūryba.
· „Anykščių šilelio“ analizė ir interpretacija, siejant su epochos idėjomis, istoriniu ir kultūriniu kontekstu.
· Kalbėjimo ir vaizdų poveikio vertinimas skaitmeniniuose ir medijų tekstuose.
· Kūrybinis rašymas pasirinkta forma (eilėraštis, poema, impresija, esė).
· Maironis, pasirinkti eilėraščiai. 
· Maironio gyvenimas ir kūryba.
· Eilėraščių analizė ir interpretacija, siejant su Romantizmo idėjomis ir kultūriniu bei istoriniu kontekstu.
· Diskusija su Maironio kūryba susijusia tema. Viešojo bendravimo etika. Teiginių ir išvadų formulavimas, argumentų pagrindimas įrodymais (patirtimi, duomenimis, citatomis ir kt.).
· Pasirinkto Maironio eilėraščio interpretacijos rašymas.
· Teksto rišlumo, leksinių ir gramatinių sakinių siejimo priemonių kartojimas.
· Galimi nagrinėjimo aspektai:
· Atminties ir vaizduotės galia.
· Žmogaus ir gamtos ryšys.
· Kokią tautos istoriją pasakoja miškas?
· Tėvynės ir žmogaus ryšys.
· Kodėl žmogus gręžiasi į praeitį?
· Ką reiškia įsipareigoti tėvynei?

	Komunikavimo, Pažinimo, Kultūrinė, Kūrybiškumo, Skaitmeninė,
Pilietiškumo
	A1.2.3, A2.1.3, A2.5.3, B2.2.3, B2.4.3, B2.6.3, B2.7.3, B2.9.3, C1.4.3, C2.1.3, C3.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūros paveldas, kultūros raida, istorinė savimonė.
Darnus vystymasis: aplinkos tvarumas 
	· SMP „Lietuvių kalba ir literatūra III–IV gimnazijos klasėms“: Epochų chronologija; Romantizmas; Rašymo veiklos pobūdis; Teksto stilius ir logika; 
Sakytinių tekstų kūrimas
· SMP „Lietuvių kalba ir literatūra 11–12 kl.“: XIX a. literatūra ir kultūra; Antanas Baranauskas; Jonas Mačiulis-Maironis; Kalba ir žmogus; Retorika ir argumentacija
· Epochų, kūrinių ir kūrėjų pristatymai: Romantizmo epocha*; A. Baranauskas*; Maironis*
· Skaitmeninė biblioteka: Maironis, Pavasario balsai*; A. Baranauskas, Anykščių šilelis*
· Vaizdo pamokos ir paskaitos: M. Grigaitis, Romantizmo literatūros dominantės*
· Informacinė medžiaga: D. Čiočytė, Antano Baranausko „Anykščių šilelis“: gėrėjimosi ir nevilties oksimoronas*
· „Vilnius yra mokykla“: Vilnius Maironio ir mano akimis*
· Formuojamasis vertinimas. 
· Ciklo pabaigoje taikomas apibendrinamasis vertinimas.


	IV CIKLAS. REALIZMAS LIETUVIŲ LITERATŪROJE. PASAULIO LITERATŪRA

	5.
	· Realizmas. Realizmo idėjos Europoje ir Lietuvoje. Realizmo istorinis ir kultūrinis kontekstas, svarbiausi literatūros krypties bruožai.
· J. Biliūnas arba Žemaitė – pasirinkti apsakymai (apysaka). Pasirenkamas vienas autorius.
· Kalbos ypatybių, teksto struktūros ir stilistinių pasirinkimų įtaka klausytojams.
· Mokinių pranešimai ir jų aptarimas.
· Pagal poreikį kartojamos ir įtvirtinamos taisyklingos rašytinės ir sakytinės kalbos normos.
· Aiškinamojo teksto kūrimas, įtraukiant kontekstą – asmeninius, socialinius, kultūrinius pavyzdžius.
· Pasaulio literatūra (vienas pasirinktas autorius): O. de Balzakas, „Šagrenės oda“; E. Brontė, „Vėtrų kalnas“; F. Dostojevskis, „Nusikaltimas ir bausmė“; H. Ibsenas, pasirinkta drama; E. Hemingvėjus, „Atsisveikinimas su ginklais“; G. de Mopasanas, pasirinktos novelės; V. Vulf, „Ponia Delovėj“ ar kito pasirinkto autoriaus kūrinys (kūriniai). 
· ! Pasirinktas modernizmo autorius nagrinėtinas modernizmui skirtame cikle.
· Teiginio pagrindimas argumentais. Probleminio klausimo svarstymo pastraipos ir argumentuojamojo teksto kūrimas.
· Tiriamojo darbo aspektai: tikslas, šaltiniai, medžiagos atranka, analizė, rezultatų apibendrinimas ir pristatymas.
· Galimi nagrinėjimo aspektai:
· Tikrovė – žmogaus gyvenimo mokytoja (pasirinkti realistinio pobūdžio kūriniai). 
· Kaip žmogus renkasi gyvenimą? (Žemaitė, „Petras Kurmelis“) 
· Kaip išbandomas žmogus, siekiantis laimės? (J. Biliūno kūriniai) 
· Kaip įveikti aistrų troškulį? (G. Flobero, O. de Balzako, F. Dostojevskio kūriniai) 
· Kokie visuomenės lūkesčiai moterims? (H. Ibseno, G. Flobero, Žemaitės kūriniai) 
· Kaip prigimtis lemia žmogaus likimą? (G. de Mopasano, O. de Balzako, H. Ibseno ir kt. kūriniai)

	Komunikavimo, Pažinimo, Kultūrinė,
SESG
	A1.2.3, A2.4.3, B2.3.3, B2.4.3, B2.6.3, B2.9.3, C1.3.3, C1.4.3, C2.1.3, D5.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros raida, istorinė savimonė.
Darnus vystymasis: socialinė ir ekonominė plėtra, žmogaus teisės ir lygios galimybės
	· SMP „Lietuvių kalba ir literatūra III–IV gimnazijos klasėms“: Realizmas; Fiodoras Dostojevskis, Jonas Biliūnas; Jonas Biliūnas, „Laimės žiburys“; Emilė Džeinė Brontė „Vėtrų kalnas“; Rašymo veiklos pobūdis; Teksto stilius ir logika; Sakytinių tekstų kūrimas
· SMP „Lietuvių kalba ir literatūra 11–12 kl.“: XX a. pradžios literatūra ir kultūra; Jonas Biliūnas; Kalba ir žmogus; Retorika ir argumentacija
· Epochų, kūrinių ir kūrėjų pristatymai: Realizmas*; Jonas Biliūnas*; Žemaitė*; Žemaitės gyvenimas ir kūryba. Realizmas*
· Informacinė medžiaga: Realizmas dailėje*; M. Kvietkauskas, Prometėjiškoji pasaulėvoka Jono Biliūno prozoje* 
· Metodinė medžiaga: M. Kvietkauskas, Modernioji pasaulėvoka realizmo prozoje: Jonas Biliūnas*
· Virtualios parodos: Žemaitė*; 10 įdomių faktų apie Žemaitę*
· Formuojamasis vertinimas. 
· Ciklo pabaigoje taikomas apibendrinamasis vertinimas.












	V CIKLAS. MODERNIZMAS. XX A. PIRMOJI PUSĖ

	6.
	· Modernizmas. Modernizmo idėjos pasaulyje ir Lietuvoje. XX a. pirmosios pusės istorinis ir kultūrinis kontekstas.
· Informacinių pranešimų rengimas ir pristatymas. 
· Monologo ar dialogo klausymas, tikslo, konteksto ir poveikio klausytojams vertinimas.
· Šatrijos Ragana, „Sename dvare“ arba J. Tumas-Vaižgantas, „Nebylys“ arba „Dėdės ir dėdienės“ – vienas pasirinktas kūrinys.
· Meninio teksto transformavimas (pvz., parodija, stilizacija). Pasirinkto žanro teksto kūrimas, pagal poreikį vartojant minties raiškos ir teksto komponavimo figūras (įrėminimą, sinonimiją, laipsniavimą, antitezę, išvardijimą, inversiją, užuominą).
· Galimi nagrinėjimo aspektai:
· Kokia žmogaus apsisprendimo kaina? 
· Kokia laimės kaina kito sąskaita? 
· Kodėl žmogaus gyvenimas dvilypis? 
· Asmens dvasinio pasaulio savitumas. 
· Kultūros ir meno galia žmogaus gyvenime (Šatrijos Ragana).
· V. Krėvė, „Skirgaila“ arba B. Sruoga, „Milžino paunksmė“ – vienas pasirinktas kūrinys.
· Skaitmeninio sakytinio teksto kūrimas (pvz., garso ar vaizdo įrašo, tinklalaidės). 
· Diskusija visuomenės vertybių pateikimo žiniasklaidoje tema: kalbinė, vaizdinė, garsinė manipuliavimo ir propagandos raiška.
· Galimi nagrinėjimo aspektai:
· Kiek vienas žmogus nulemia tautos istoriją? 
· Kodėl kyla žmogaus egzistencinė drama? 
· Kokios skirtingų pasaulėžiūrų susidūrimo pasekmės? 
· Kodėl svarbu mylėti ir būti mylimam? 
· Kokia aukos ir pasiaukojimo prasmė?
· V. Mykolaitis-Putinas, „Altorių šešėly“ ir pasirinkti eilėraščiai. 
· Prozos ir poezijos kūrinių analizė ir interpretacija. 
· Argumentuojamojo teksto kūrimas.
· Tiriamosios ir (ar) kūrybinės užduotys, grupių veiklos pristatymas. Dalykinio stiliaus tekstų nagrinėjimas ir aptarimas.
· Galimi nagrinėjimo aspektai:
· Kodėl sunku apsispręsti? 
· Kodėl žmogui svarbi tapatybė? 
· Kodėl kūrėjui svarbi laisvė? 
· Ar laimingi yra vaikai, anksti pradedantys mėgdžioti autoritetus?
· J. Aistis arba B. Brazdžionis, pasirinkti eilėraščiai – vienas pasirinktas autorius.
· Eilėraščio analizė ir interpretacija.
· Galimi nagrinėjimo aspektai:
· Kaip vienatvė ir ilgesys veikia žmogaus dvasinį pasaulį? (J. Aisčio lyrika) 
· Kokia žmogaus laikysena prievartos kupiname pasaulyje? (B. Brazdžionio lyrika)

	Komunikavimo, Pažinimo, Kultūrinė, Kūrybiškumo, Skaitmeninė,
SESG
	A1.1.3, A1.2.3, A2.4.3, B1.4.3, B2.3.3, B2.4.3, B2.6.3, B2.9.3, C1.4.3, C2.1.3, D4.1.3, D5.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, istorinė savimonė, pilietinės visuomenės savikūra.
Darnus vystymasis: žmogaus teisės ir lygios galimybės.
	· SMP „Lietuvių kalba ir literatūra III–IV gimnazijos klasėms“: Suprasti klasikinę tragediją; Vincas Krėvė „Skirgaila“; Vincas Krėvė-Mickevičius „Skirgaila“; Juozas Tumas-Vaižgantas „Dėdės ir dėdienės“; Informacijos atranka ir vertinimas; Teksto pobūdis, žanrai ir struktūra; Teksto stilius ir logika
· SMP „Lietuvių kalba ir literatūra 11–12 kl.“: Šatrijos Ragana; Juozas Tumas-Vaižgantas; Vincas Krėvė; Vincas Mykolaitis-Putinas; Jonas Aistis; Kalba ir žmogus; Retorika ir argumentacija
· Vaizdo pamokos ir paskaitos: M. Grigaitis, Modernizmas lietuvių prozoje ir poezijoje*; M. Grigaitis, Psichoanalitinis žvilgsnis į Vinco Mykolaičio–Putino romaną „Altorių šešėly“*
· Kūrinių ekranizacijos ir interpretacijos: filmas Tas prakeiktas nuolankumas (pagal Vaižganto apysaką „Dėdės ir dėdienės“)*; spektaklis Dėdės ir dėdienės*; filmas Nebylys*; šokio spektaklis Altorių šešėly*; spektaklis Altorių šešėly (III d.)*
· Informacinė medžiaga: I. Čiužauskaitė, „Šėtoniška“ jausmų galia Vaižganto „Nebylyje“: nuo nusikaltimo iki atgailos*; K. Nastopka, Pavydas pagal Greimą ir Vaižgantą*; A. Ruseckaitė, Žmogaus siela man įdomesnė už kūną*; N. Klimantavičienė, B. Sruogos dramos „Milžino paunksmė“ konfliktų savitumas*; B. Sruogos dramos „Milžino paunksmė“ ir V. Krėvės „Skirgailos“ istorinis kontekstas („Būtovės slėpiniai“)*; L. Donskis, Akimirka, jaunystė, užmarštis*
· Epochų, kūrinių ir kūrėjų pristatymai: Sulaužyti visas taisykles: kas yra modernizmas?*; Vincas Krėvė-Mickevičius (dokumentinis filmas)*
· Skaitmeninė biblioteka: V. Krėvė, Skirgaila*; B. Sruoga, Milžino paunksmė*; V. Mykolaitis-Putinas, Altorių šešėly*; J. Aistis, Poezija*; B. Brazdžionis, Per pasaulį keliauja žmogus*
· Formuojamasis vertinimas. 
· Ciklo pabaigoje taikomas apibendrinamasis vertinimas.

	VI CIKLAS. KARTOJIMAS IR APIBENDRINIMAS

	7.
	· 11 (III gimnazijos) klasės literatūros kurso kartojimas ir apibendrinimas. Epochų ir literatūros krypčių ženklai.
· Svarbiausios idėjos, autoriai, kūriniai ir jų kontekstai.
· Nagrinėtų grožinių kūrinių analizės ir interpretacijos akcentai: temos, problemos, vertybės, idėjos, kontekstas ir meninė raiška.
· Argumentavimo ir teksto kūrimo gebėjimų įtvirtinimas: teiginys, argumentas, pagrindimas, citavimas ir perfrazavimas, pastraipos kūrimas.
· Kompleksinės skaitymo, teksto supratimo, rašybos, skyrybos, kalbos vartojimo, rašymo ir teksto kūrimo užduotys.
· Mokymosi pasiekimų įsivertinimas ir refleksija. Mokymosi tikslų numatymas.

	Komunikavimo,
Pažinimo, Kultūrinė, 
SESG
	B2.6.3, B2.9.3, B3.1.3, B4.2.3, C1.4.3, C2.1.3, C2.2.3, 
D2.1.3,
D3.3.3, D4.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūros raida.
Darnus vystymasis: mokymasis visą gyvenimą
	
· SMP „Lietuvių kalba ir literatūra III–IV gimnazijos klasėms“: Kalbos normų kartojimas ir įtvirtinimas; Skaitinių sąrašas: Apšvieta, Romantizmas, Realizmas, Modernizmas: XX a. pirmoji pusė, Modernizmas: XX a. pirmosios pusės pasaulio ir Lietuvos kitakalbėje literatūroje
· SMP „Lietuvių kalba ir literatūra 11–12 kl.“: Kalba ir žmogus; Raskite ir ištaisykite kalbos klaidas; Retorika ir argumentacija
· Informacinė medžiaga: N. Bartašiūnienė, Kultūros epochų ir literatūros srovių lentelės*
· Formuojamasis vertinimas. 
· Ciklo pabaigoje taikomas apibendrinamasis vertinimas.



Nuorodos žiūrėtos 2026-08-26.
